#কলকাতা: ৩৪ ঘণ্টা পর এখনও আগুন জ্বলছে বড়বাজারের বহুতলে ৷ এখনও বাড়ির বেশ কিছু অংশ থেকে ইতস্তত ধোঁয়া বের হচ্ছে ৷ ছাদ ভেঙে বন্ধ হয়ে গিয়েছে ভেতরে ঢোকার রাস্তা ৷ ফেল বাড়ির ভিতরে ঢুকতে পারছে না দমকল কর্মীরা ৷ বাইরে থেকেই আগুন নেভানোর চেষ্টা চালানো হচ্ছে ৷ এখনও ঘটনাস্থলে রয়েছে দমকলের ৯টি ইঞ্জিন ৷ ভয়াবহ আগুনে ভস্মীভূত বড়বাজারের বাড়িটি ৷ ফাটল দেখা গিয়েছে বেশ কয়েকটি অংশে ৷ যে কোনও মুহূর্তে ভেঙে পড়তে পারে বাড়িটি বলে আশঙ্কা করা হচ্ছে ৷ ঘটনায় আতঙ্কিত এলকাবাসীরা ৷ আশপাশের এলাকা খালি করা হয়েছে ৷